Kapllan Resuli

Kapllan Resuli ose Resulbegovi(-qi) i njohur edhe si Kaplan Buroviq (sr. cir. Каплан Буровић Kaplan Burović; Ulqin, 8 gusht 1934 - Gjenevë, 11 gusht 2022) ka qenë shkrimtar dhe albanolog shqiptar.

Ka qenë ndër shkrimtarët e parë në prozë mes shqiptarëve të Jugosllavisë së bashku me Adem Demaçin dhe Anton Pashkun. Pasi u burgos në Jugosllavi, u kthye në Shqipëri ku po ashtu u internua dhe më tej u burgos për 20 vite të tjera.

 Biografia 
U lind në Ulqin, i biri i Xhanos dhe Nurijes, familja e tij - që nga ulqinakët njihen si Resulbegët, - me prejardhje nga Bosnia ishin vendosur në kalanë e Ulqinit në kohën e Perandorisë Osmane. U shkollua në gjuhën serbe, ndërsa gjuhën shqipe ia dha mësuesi Tajar Hatibi - sipas tij. Pasi kishte qenë në burg, më 1952 shkroi në Dubrovnik poemën Bojana. Poema iu botua nga Shtëpia e Kulturës e qytetit dalmat ku ishte me shkollë, e cila më pas do t'i botohej në të përkohshmet Iskra të Beogradit dhe Polet të Zagrebit. Më 1954 botoi dy këngë lirike ulqinake pa komentim me pseudonimin Kapllan Kalushi. Po atë vit kreu gjimnazin XV të Beogradit dhe më 1957 përfundoi shkollimin e lartë, të cilin e ndoqi në Universitetin e Shkupit, ku Katedra e Gjuhës Shqipe drejtohej nga Petro Janura.

Pasi e ribotoi poemën Bojana për herë të katërt kur po shërbente ushtar në Shkup, u arrestua dhe u burgos në burgun e Idrizovës. Më 1960 emigroi në Shqipëri, ku u fut në "kampin e emigrantëve jugosllav" në Çermë. Kohë kjo kur konceptoi romanin Tradhëtia.

 Vepra 

 Letërsi artistike 
Fanolla, Prishtinë, 1958;
Vejusha e detarit;
Tradhëtia, Tiranë, 1962;
 Paqja nuk arrihet duke shpifur e intriguar, 1994;
 Mikrologjira, 2000;
 Marginalije, 2003.

 Publicistikë 
 Fytyra e vërtetë e Kadaresë, Gjenevë, 1992;
 Letra nga Burreli, 1999;
 Fishta dhe të tjerë, 2001.

 Folklor, gjuhësi 
 Ulcinjske daire; Dajret ulqinake, përmbledhje këngësh lirike qytetare, dorëzuar për botim verën e 1953.

 Referime 

Kategoria:Lindje 1934
Kategoria:Vdekje 2022
Kategoria:Njerëz nga Ulqini
Kategoria:Romancierë shqiptarë
Kategoria:Të burgosur dhe të përndjekur në komunizëm
Kategoria:Publicistë shqiptarë
Kategoria:Shqiptarë në Zvicër
Kategoria:Malazezë
Kategoria:Absolventët e Universitetit të Shkupit